
QUADRE DE CARACTERÍSTIQUES DEL PCAP

CONTRACTE D’OBRES “DE CONNEXIÓ DE LA XARXA DE DISTRIBUCIÓ D’AIGUA D’ARTESA DE SEGRE AMB LA XARXA EN ALTA DEL POLÍGON INDUSTRIAL EL PLA”.

-Ajuntament d’Artesa de Segre-





A. OBJECTE I CARACTERÍSTIQUES DEL CONTRACTE

A.1 Descripció:
L’objecte del present contracte és la connexió  de la xarxa de distribució d’aigua d’Artesa de Segre amb la xarxa en alta del Polígon Industrial “El Pla”, d’acord amb  el Projecte redactat per l’enginyer tècnic industrial Daniel Lladó Gassó (Col·legiat núm. 16.280).

Aquesta actuació bé emmarcada dins del Pla Director d’Abastament d’aigua potable del municipi d’Artesa de Segre, de l’any 2020, aprovat per l’ACA i certificat per l’acord del Ple d’aprovació en data 2 de març de 2020.


A.2 Divisió en lots: 

No procedeix, per raons d’idoneïtat en l’execució global de tota l’obra, d’acord amb les especificacions del Projecte. En cas de dividir en lots, l’execució del contracte a través de diferents adjudicataris esdevindria en excés complexa i incidiria en la pèrdua d’efectivitat així com en la òptima forma d’execució de les obres l’execució de les quals es contracta.

La possibilitat d’excepcionar la divisió en lots consta expressament prevista en l’article 99.3 LCSP, d’acord amb el qual: 
“Sempre que la naturalesa o l’objecte del contracte ho permetin, s’ha de preveure la realització independent de cadascuna de les seves parts mitjançant la seva divisió en lots, i es poden reservar lots de conformitat amb el que disposa la disposició addicional quarta. 
No obstant això, l’òrgan de contractació pot no dividir en lots l’objecte del contracte quan hi hagi motius vàlids, que s’han de justificar degudament en l’expedient, excepte en els casos de contractes de concessió d’obres. 
En tot cas, es consideren motius vàlids, a l’efecte de justificar la no-divisió en lots de l’objecte del contracte, els següents: 
b) El fet que la realització independent de les diverses prestacions compreses en l’objecte del contracte en dificulti l’execució correcta des del punt de vista tècnic; o bé que el risc per a l’execució correcta del contracte procedeixi de la naturalesa del seu objecte, en implicar la necessitat de coordinar l’execució de les diferents prestacions, qüestió que es podria veure impossibilitada per la seva divisió en lots i l’execució per una pluralitat de contractistes diferents. Tots dos aspectes, si s’escau, s’han de justificar degudament en l’expedient”.
En el cas de les obres que es liciten cal que es gestionin de forma unificada i sota una mateixa coordinació i supervisió, raó per la qual s’ha acordat la no divisió en lots.

A.3 Codificació del contracte CPV: Segons el Reglament (CE) núm. 213/2008, de la Comissió, de 28 de novembre de 2007, pel qual es modifica el Reglament 2195/2002 del Parlament Europeu i del Consell pel qual s’aprova el Vocabulari comú de contractes públics (CPV), i les directives 2004/17/CE i 2004/18/CE del Parlament Europeu i del Consell sobre els procediments dels contractes públics, pel que fa a la revisió del CPV:

45232150-8 — Treballs relacionats amb canonades de distribució d’aigua
45240000-1 — Obres hidràuliques

B. DADES ECONÒMIQUES

B.1 Determinació del preu:
D’acord amb les especificacions del projecte executiu.

B.2 Valor estimat del contracte:

El valor estimat del contracte, d’acord amb el que disposa l’article 101 de la LCSP, és de VUITANTA-UN MIL CENT VINT-I-SET EUROS AMB NORANTA-SET CÈNTIMS (81.127,97€), IVA exclòs.

El mètode de càlcul per a la determinació del VEC, és el següent:
Import del contracte: 81.127,97€
Import possibles pròrrogues: 0,00€
Import modificacions previstes en els plecs (Art. 204 LCSP): 0,00€
Total valor estimat del contracte: 81.127,97€


B.3 Pressupost base de licitació:

El pressupost base de licitació total és de VUITANTA-UN MIL CENT VINT-I-SET EUROS AMB NORANTA-SET CÈNTIMS (81.127,97€), IVA exclòs, més 17.036,87€ corresponents al 21% d’IVA, essent una despesa total de NORANTA-VUIT MIL CENT SEIXANTA-QUATRE EUROS AMB VUITANTA-QUATRE CÈNTIMS (98.164,84€), IVA inclòs.

El pressupost base de licitació, per a tota la durada del contracte, es desglossa d’acord amb els costos directes i indirectes següents:

	Concepte
	Import total del contracte

	
	

	PRESSUPOST D'EXECUCIÓ MATERIAL
	68.174,76 €

	Total costos directes
	68.174,76 €

	
	

	Costos indirectes:
	

	Despeses generals (13%)
	8.862,72 €

	Benefici industrial (6%)
	4.090,49 €

	PRESSUPOST BASE (sense IVA)
	81.127,97 €

	IVA
	17.036,87 €

	
	

	PRESSUPOST BASE DE LICITACIÓ
	98.164,84 €


Per a la determinació dels costos laborals s’ha pres com a referència el Conveni col·lectiu de treball del sector de la construcció i obres públiques de les Terres de Lleida / província de Lleida, amb codi de conveni 25000095011994, en tant que l’objecte del contracte consisteix en l’execució d’una obra hidràulica d’abastament d’aigua, amb treballs d’obra civil, excavació de rases, instal·lació de canonades, arquetes, vàlvules, equips auxiliars i actuacions en dipòsits.
Sens perjudici que l’empresa adjudicatària hagi d’aplicar el conveni col·lectiu que correspongui al seu personal d’acord amb la seva activitat principal i l’enquadrament laboral efectiu, el conveni indicat s’utilitza com a referència per a la justificació del pressupost i dels costos laborals associats a l’execució de les prestacions principals del contracte.
Per altra banda, la referida estimació s’ha calculat a partir d’una plantilla de persones treballadores amb les categories professionals i nombre, segons s’especifica en el Projecte (preus ITEC).


C. EXISTÈNCIA DE CRÈDIT

C.1 Aplicació pressupostària: 161-609,10,01 del pressupost de l’exercici 2026.

C.2 Expedient d’abast plurianual: No. 


D. DURADA DEL CONTRACTE

D.1 Termini de durada del contracte:

El termini d’execució del contracte es preveu en un total de: 90 dies a comptar des de l’acte de comprovació del replanteig.

· Terminis parcials: No es preveuen.
· Recepcions parcials:  No es preveuen. 

Les recepcions parcials, en el seu cas, no donaran dret al contractista a sol·licitar la cancel·lació de la part proporcional de la garantia definitiva.

D.2 Possibilitat i durada de les pròrrogues: No es contemplen pròrrogues.

E. ADMISSIÓ DE VARIANTS

No s’admeten variants. 

F. TRAMITACIÓ DE L’EXPEDIENT

Forma de tramitació: Ordinària. 

Procediment d’adjudicació: Obert simplificat (art. 159 de la LCSP).

Presentació d’ofertes mitjançant eina de Sobre Digital: Sí.

G. CLASSIFICACIÓ I SOLVÈNCIA DE LES EMPRESES LICITADORES

G.1 Classificació empresarial:

Classificacions admeses per la licitació: No s’exigeix d’acord amb l’article 77 LCSP per ser el VEC inferior als 500.000 €. Per tant, les empreses licitadores podran acreditar la seva solvència, indistintament, mitjançant l’acreditació del compliment dels requisits mínims de solvència econòmica i financera, i de solvència tècnica detallats en l’apartat G.2, o bé mitjançant la seva classificació en el grup o subgrup de classificació corresponent a l’objecte del contracte, detallat, si s’escau, en el present punt G.1.

A aquests efectes, la classificació que correspon a l’obra, de conformitat amb el RD 1098/2001, de 12 d’octubre, modificat pel RD 773/2015, de 28 d’agost és:

· Grup E – Hidràuliques.
· Subgrup 1 – Abastaments i sanejaments.
· Categoria 1 – Per contractes d’obra per quanties inferiors o iguals a 150.000€. 

G.2 Criteris de selecció relatius a la solvència econòmica i financera, i tècnica exigibles als empresaris no obligats al requisit de classificació:

a) Solvència econòmica financera:

Per tal d’acreditar la solvència econòmica-financera, les empreses hauran d’acreditar:

· Volum anual de negocis en l’àmbit al qual es refereixi el contracte, referit al millor exercici dins dels tres (3) últims disponibles en funció de les dates de constitució o d’inici d’activitats de l’empresari i de presentació de les ofertes, per un import igual o superior al valor estimat del contracte. 

· Justificant de l’existència d’una assegurança de responsabilitat civil per riscos professionals per import igual o superior al valor estimat del contracte.

Forma d’acreditació de la solvència econòmica:

S’acreditarà amb l’aportació de certificats i documents com ara: certificacions bancàries, pòlisses o certificats d’assegurança per riscos professionals, comptes anuals i declaracions de l’empresari indicant el volum anual de negocis global de l’empresa. En tot cas, al inscripció al ROLECE també pot acreditar les condicions de solvència econòmica i financer a de l’empresari.

Pel que fa els comptes anuals, han d’estar aprovats i dipositats al Registre Mercantil, en el seu cas, en el registre oficial corresponent. En cas d’empresaris individuals no inscrits al Registre Mercantil, mitjançant llibres d’inventaris i comptes anuals degudament legalitzats.

b) Solvència tècnica i/o professional

D’acord amb l’article 88 de la LCSP els licitadors, en relació a l’acreditació de la seva solvència tècnica i professional:

Caldrà acreditar experiència suficient en la realització de feines anàlogues o similars a les que constitueixen l’objecte del contracte, executades en el curs dels darrers cinc (5) anys.

Igualment, l’import mínim anual acumulat referit a l’any de major execució dels cinc indicats, haurà de ser igual o superior al 70% de l’anualitat mitjana del contracte.

Per altra banda, no es considerarà que l’empresa té suficient solvència tècnica, si no pot acreditar haver executat com a mínim TRES (3) projectes/contractes de tipologia anàloga o similar a la que constitueix l’objecte del contracte, d’acord amb la definició continguda en els punts anteriors.

· Determinació de feines anàlogues o similars: 

S’entendran per feines anàlogues o similars a les que constitueixen l’objecte del contracte, les feines definides al Projecte/Memòria.  

Igualment, per tal de determinar que un treball o servei és de la mateixa o similar naturalesa que el que constitueix l’objecte del contracte, s’estarà al codi CPV consignat en l’apartat A.3 del present quadre de característiques. 

· Forma d’acreditació de la solvència tècnica:

S’acreditarà mitjançant aportació de certificats de bona execució expedits o visats per l’òrgan competent (en cas de treballs realitzats per al sector públic) o certificats equivalents o declaració del empresari en cas de treballs realitzats per al sector privat, als quals s’acompanyarà dels documents que acreditin la realització de la prestació.

En qualsevol cas, els certificats o documents corresponents comprendran els treballs realitzats, tal com s’ha indicat, en el curs dels darrers cinc (5) anys, i caldrà que identifiquin les dades següents:

· Breu descripció del projecte o feines realitzades (indicant també lloc on s’ha portat a terme, destinatari de les mateixes, data de realització)
· Import del projecte executat.
· Especificar si es dur a bon terme i segons les regles que regeixen la professió.


En cas que la licitadora no acrediti la solvència tècnica mínima exigida, serà exclosa de la licitació. 

· Empreses de nova creació: Quan el licitador sigui una empresa de nova creació (això és, una empresa amb antiguitat inferior a cinc anys), podrà acreditar la seva solvència tècnica, de conformitat amb allò establert a l’art. 88.2 LCSP, mitjançant l'acreditació de la concurrència d’algun dels mitjans contemplats als apartats b) a f) de l’article 88.1 LCSP.

G.3 Adscripció de mitjans materials i/o personals a l’execució del contracte:

a) L’empresa s’ha de comprometre, mitjançant declaració responsable, a dedicar o adscriure a l’execució del contracte els mitjans personals i/o materials suficients per a satisfer-lo correctament. Aquesta compromís s’integrarà en el contracte, essent obligacions essencials del contracte als efectes previstos a l’article 211.1.f) de la LCSP. 


H. CRITERIS D’ADJUDICACIÓ

H.1 Criteris i ponderació:

Per a l’adjudicació del contracte es tindran en compte diversos criteris en base a la millor relació qualitat-preu, als efectes del que disposa l’art. 145 de la LCSP, criteris que versaran sobre els aspectes econòmics i tècnics relatius a l’objecte del contracte.

Els criteris a aplicar per valoració de les ofertes presentades amb la ponderació atribuïda a cadascun d’ells i que determinaran la selecció de la proposició econòmicament més avantatjosa, són els següents, amb un màxim total per a tots ells de 100 punts:

	RESUM PUNTUACIÓ

	Criteris de valoració automàtica
	100 punts

	Oferta econòmica
	70 punts

	Ampliació del termini de garantia
	30 punts




La valoració es farà d’acord amb la documentació aportada pel licitador, segons el contingut i requeriments dels presents plecs.

En cas que les propostes presentades comportin dubtes d’interpretació i, per tant, de valoració, la Mesa pot acordar-ne la seva exclusió.


H.2 Descripció dels criteris de valoració automàtica

H.2.1 Oferta econòmica

Es valorarà amb un màxim de 70 punts l’oferta més econòmica, això és, baixa sobre el pressupost base de licitació sense incloure l’IVA, d’acord amb els següents criteris:

a) Obtindrà la màxima puntuació (70 punts) l’oferta que presenti la baixa més econòmica sobre el preu de licitació total, sense comptar aquelles que, d’acord amb els criteris establerts en els presents Plecs, es considerin com a baixes anormals.
 
b) Per a la determinació dels punts que corresponen a la resta d’ofertes, d’acord amb un criteri de proporcionalitat, s’aplicarà la següent fórmula:

On:

P= Puntuació màxima del criteri de preu = 70
Pv = Puntuació de l’oferta a valorar
Om = Millor oferta
Ov = Oferta a valorar
IL = Pressupost de licitació
M = Factor de Modulació = 1,70

*Fórmula segons “INFORME SOBRE L’ANÀLISI DE FÓRMULES DE VALORACIÓ I PUNTUACIÓ PROPORCIONALS PER A LES OFERTES ECONÒMIQUES I LES PROPOSTES TÈCNIQUES”, de 23 de juny de 2017, redactat per Albert Olives Estruch, responsable d’anàlisi econòmica de la Direcció General de Contractació Pública de la Generalitat de Catalunya.

· Les ofertes que es trobin per sobre del pressupost de licitació seran excloses. 

H.2.2 Millores

Ampliació del termini de garantia (màxim 30 punts). 
Es valorarà l’ampliació del termini de garantia ofert pel licitador respecte del termini mínim establert en el plec.
S’atorgaran 7,5 punts per cada any complet addicional de garantia, fins a un màxim de 4 anys addicionals, d’acord amb la següent escala:
· 1 any addicional: 7,5 punts. 
· 2 anys addicionals: 15 punts. 
· 3 anys addicionals: 22,5 punts. 
· 4 anys addicionals o més: 30 punts.
No es valoraran ampliacions inferiors a un any complet ni aquelles que superin el màxim de 4 anys addicionals.
L’ampliació del termini de garantia ofertada tindrà caràcter contractual i serà exigible en els mateixos termes que la garantia mínima prevista en el plec.

I. CRITERIS PER A LA DETERMINACIÓ DE PROPOSTES PRESUMPTAMENT EN SITUACIÓ DE BAIXA ANORMAL

En cas que l’òrgan de contractació presumeixi que una oferta resulta inviable per haver estat formulada en termes que la facin anormalment baixa, només podrà excloure-la del procediment prèvia tramitació del procediment establert a l’article 149 LCSP.

A efectes de determinar l’existència d’ofertes anormalment baixes, es tindrà en compte l’oferta considerada en el seu conjunt i, en cap cas, exclusivament el preu. 

Per ser considerada una oferta anormal o desproporcionada, caldrà complir una de les següents condicions:

Primera.- En cas que només hi hagi una oferta, es considerarà oferta anormalment baixa si la proposta econòmica és un 25% inferior al pressupost de licitació.

Segona.-En cas que hi hagi dues ofertes o més, es tindrà en compte la puntuació dels criteris continguts en el SOBRE ÚNIC Serà oferta anormalment baixa quan la puntuació obtinguda provisionalment per la licitadora superi en un 10% la puntuació de la mitjana de les ofertes en els criteris descrits. No obstant això, en cas que hi hagi tres o més ofertes, si entre aquestes hi ha puntuacions que són un 10% inferiors a la mitjana, es calcularà una nova mitjana només amb les puntuacions que no estiguin en el cas indicat.

En cas que es presentessin dues o més empreses d’un mateix grup d’empreses (d’acord amb l’article 42.1 del Codi de Comerç), es prendrà únicament, per tal d’aplicar el règim d’identificació de les ofertes incurses en presumpció d’anormalitat, aquella que fos més baixa, i això amb independència que presentin la seva oferta en solitari o conjuntament amb altre/s empresa/es alienes al grup i amb les quals concorri en unió temporal.

Procediment en cas de propostes en baixa anormal 

Tal com disposa l’art. 149 de la LCSP quan s’identifiqui una proposició que pugui ser considerada anormalment baixa, haurà de donar-se audiència al licitador que l’hagi presentat, per termini suficient, perquè justifiqui i desglossin raonadament i detalladament la valoració de l’oferta, precisant les condicions de la mateixa, en particular en allò que es refereix al baix nivell de preus, o de costos o de qualsevol altre paràmetre en base al qual s’hagi definit l’anormalitat. Lògicament, caldrà que justifiqui especialment aquells capítols que a efectes d’aquests càlculs han portat a què l’oferta de l’empresa sigui considerada anormalment baixa.

La justificació es portarà a terme mitjançant la presentació d’aquella informació i documents que resultin pertinents als efectes indicats.

En qualsevol cas, s’estarà a allò que disposa la clàusula 14.5 del present PCAP.


J. ALTRA DOCUMENTACIÓ A PRESENTAR PER LES LICITADORES

J.1. Característiques formals de la documentació:
No s’exigeix.

J.2. Altre documentació a presentar:
No.

K. GARANTIA PROVISIONAL

No s’exigeix la constitució de garantia provisional (art.106 del LCSP) i art.159.4 b), respecte del procediment obert simplificat. 


L. GARANTIA DEFINITIVA


L.1 Sí, s’exigeix la constitució de garantia definitiva (art. 107 de la LCSP) i art.159.4.f), respecte del procediment obert simplificat.

L.2 Import: 5% de l’import d’adjudicació (sense IVA).

L.3 Forma de constitució:

a) En efectiu o en valors, que en tot cas seran de Deute Públic, amb subjecció a les condicions establertes a la LCSP i en la normativa de desenvolupament. L’efectiu o els valors s’han de dipositar a la tresoreria general de l’ens contractant.

b) Mitjançant aval, prestat en la forma i condicions establertes reglamentàriament, per algun dels bancs, caixes d’estalvi, cooperatives de crèdit, establiments financers de crèdit o societats de garantia recíproca autoritzats per operar a Espanya, en la forma i condicions establertes reglamentàriament. L’aval s’ha de dipositar a la tresoreria general de l’ens contractant.

c) Mitjançant contracte d’assegurança de caució amb una entitat asseguradora autoritzada per operar en la forma i condicions establertes reglamentàriament. El certificat de l’assegurança s’ha de dipositar a la tresoreria general de l’ens contractant.


L’acreditació de la constitució de la garantia definitiva podrà fer-se mitjançant medis electrònics. 


M. CONDICIONS ESPECIALS D’EXECUCIÓ

S’estableixen les següents condicions especials d’execució:

M.1 Condicions especials d’execució de caràcter social (art.202 LCSP) - Manteniment de les condicions laborals de les persones que executen el contracte durant tot el període contractual:

L’empresa contractista haurà de mantenir, durant la vigència del contracte, les condicions laborals i socials de les persones treballadores ocupades en l’execució del contracte, fixades en el moment de presentar l’oferta, segons el conveni col·lectiu que els resulti d’aplicació si bé, en tot cas, l’adjudicatari estarà obligat a complir les condicions laborals conforme al Conveni Col·lectiu Sectorial d’aplicació en cada moment de la vigència del contracte.

Aquesta condició té el caràcter d’obligació essencial del contracte i el seu incompliment serà causa de resolució.

El responsable del contracte (director facultatiu de l’obra) podrà requerir en tot moment a l’adjudicatària per tal que declari formalment que ha complert amb l’expressada obligació. Així mateix, el responsable del contracte o l’òrgan de contractació, en el seu cas, podran requerir als òrgans de representació de les persones treballadores que informin al respecte de l’esmentat compliment.

M.2 Cal aportar justificació de disposar d’una assegurança de responsabilitat civil (per import mínim de 81.127,97 € per sinistre i any), acreditada a través de certificat emès per l’asseguradora on es faci constar el capital assegurat, el seu període de vigència i prestacions assegurades, així com a través de rebut conforme s’està al corrent de pagament. 

Igualment, caldrà assumir el compromís de mantenir la vigència de la pòlissa durant tot el període de durada del contracte. L’òrgan de contractació, durant aquest període podrà demanar en qualsevol moment la justificació de la vigència i de les condicions contractades referents a l’esmentada pòlissa. 

L’incompliment d’aquesta condició tindrà la consideració d’infracció o falta greu amb els efectes previstos a l’article 202.3 de la LCSP en relació a l’incompliment de les condicions especials d’execució, responent de les mateixes a través de la garantia definitiva. 

M.3 Les condicions especials d’execució establertes en els presents plecs seran igualment exigides a tots els subcontractistes que participin en l’execució del contracte.


N. MODIFICACIÓ DEL CONTRACTE PREVISTA

No, no es preveu modificació del contracte d’acord amb l’article 204 de la LCSP, en cas de requerir modificació, aquesta es tramitarà a partir de l’article 205 de la LCSP.

O. CESSIÓ DEL CONTRACTE

Es preveu.

P. SUBCONTRACTACIÓ

Sí, d’acord amb els criteris i límits definits a l’article 215 de la LCSP.

Q. REVISIÓ DE PREUS

El preu d’aquest contracte no estarà subjecte a revisió de preus de conformitat amb el que disposa l’art. 103 i concordants de la LCSP i d’acord amb les previsions de la Llei 2/2015, de 30 de març, de desindexació de l’economia espanyola.


R. TERMINI DE GARANTIA

D’acord amb l’article 243.3 de la LCSP, es fixa un termini de garantia d’un (1) any a comptar des de l’acte de recepció de les obres. 


S. IMPORT MÀXIM DE LES DESPESES DE PUBLICITAT EN ANUNCIS OFICIALS

No aplica en la present contractació.

T. PROGRAMA DE TREBALL

No procedeix.


U. MEMÒRIA FINAL

No procedeix.


V. MESA DE CONTRACTACIÓ

La mesa de contractació estarà formada pels següents membres:

President: Sr. Pere Martí  Fernández

Vocals: 
Sra. Elsa Mas Rosell, Vocal (Secretària-Interventora accidental de la Corporació) 
Sra.  Alba Solé Fabregat, Tècnic/a d’Administració General de l’ens o persona en qui delegui.
Sra.   Adela   Maria Felacan, que actuarà com a Secretari de la Mesa.



W. UNITAT DE SEGUIMENT D’EXECUCIÓ DEL CONTRACTE

Es designa com a responsable del contracte a Laura Juangran Rafel.

